DEĊIŻJONI TAL-KUMMISSJONI
tat-30 ta’ Novembru 2009
li temenda d-Deċiżjonijiet Nru 2002/741/KE, 2002/747/KE, 2003/200/KE, 2005/341/KE, 2005/342/KE, 2005/343/KE, 2005/344/KE, 2005/360/KE, 2006/799/KE, 2007/64/KE, 2007/506/KE u 2007/742/KE sabiex ittawwal il-validità tal-kriterji ekoloġiċi għall-għoti tal-Ekotikketta Komunitarja lil ċerti prodotti
(notifikata bid-dokument numru C(2009) 9599)
(Test b’relevanza għaż-ŻEE)
(2009/888/KE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta tal-għoti tal-ekotikketta Komunitarja (1), u b’mod partikolari t-tieni subparagrafu tal-Artikolu 6(1) tiegħu,
Wara li kkonsultat il-Bord għall-Ittikkettjar Ekoloġiku tal-Unjoni Ewropea,
Billi:
(1)
Id-Deċiżjoni tal-Kummissjoni Nru 2002/741/KE tal-4 ta’ Settembru 2002 li tistabbilixxi l-kriterji ekoloġiċi riveduti għall-għoti tal-ekotikketta Komunitarja lil karta għall-ikkuppjar u karta grafika u li temenda d-Deċiżjoni 1999/554/KE (2) tiskadi fil-31 ta’ Mejju 2010.
(2)
Id-Deċiżjoni tal-Kummissjoni 2002/747/KE tad-9 ta’ Settembru 2002 li tistabbilixxi kriterji ekoloġiċi reveduti għall-premjazzjoni tà ekotikketta Komunitarja għall-bozoz tal-elettriku u li temenda d-Deċiżjoni 1999/568/KE (3) tiskadi fit-30 ta’ April 2010.
(3)
Id-Deċiżjoni tal-Kummissjoni 2003/200/KE tal-14 ta’ Frar 2003 li tistabilixxi kriterji ekoloġiċi riveduti għall-għoti tal-ekotikketta Komunitarja għal deterġenti tal-londri u li temenda d-Deċiżjoni 1999/476/KE (4) tiskadi fit-28 ta’ Frar 2010.
(4)
Id-Deċiżjoni tal-Kummissjoni Nru 2005/341/KE (5) tal-11 ta’ April 2005 li tistabbilixxi kriterji ekoloġiċi [u r-rekwiżiti ta’ valutazzjoni u verifika marbutin magħhom] għall-għoti tal-ekotikketta Komunitarja għall-kompjuters portabbli [personali] tiskadi fil-31 ta’ Mejju 2010.
(5)
Id-Deċiżjoni tal-Kummissjoni 2005/342/KE (6) tat-23 ta’ Marzu 2005 li tistabbilixxi kriterji ekoloġiċi riveduti għall-għoti tal-ekotikketta tal-Komunità lid-diterġenti għall-ħasil tal-platti bl-idejn tiskadi fil-31 ta’ Diċembru 2010.
(6)
Id-Deċiżjoni tal-Kummissjoni Nru 2005/343/KE (7) tal-11 ta’ April 2005 li tistabbilixxi kriterji ekoloġiċi [u r-rekwiżiti relatati ta’ valutazzjoni u verifika] għall-għoti tal-ekotikketta Komunitarja għall-kompjuters personali tiskadi fil-31 ta’ Mejju 2010.
(7)
Id-Deċiżjoni tal-Kummissjoni 2005/344/KE (8) tat-23 ta’ Marzu 2005 li tistabbilixxi l-kriterji ekoloġiċi għall-għoti tal-ekotikketta Komunitarja għall-prodotti tat-tindif in ġenerali u għall-prodotti tat-tindif tal-faċilitajiet sanitarji [verżjoni mhux uffiċjali] tiskadi fil-31 ta’ Diċembru 2010.
(8)
Id-Deċiżjoni tal-Kummissjoni Nru 2005/360/KE (9) tas-26 ta’ April 2005 li tistabbilixxi l-kriterji ekoloġiċi [u r-rekwiżiti ta’ valutazzjoni u verifika marbutin magħhom] għall-għoti tal-ekotikketta tal-Komunità lil-lubrikanti tiskadi fil-31 ta’ Lulju 2010.
(9)
Id-Deċiżjoni tal-Kummissjoni Nru 2006/799/KE (10) tat-3 ta’ Novembru 2006 li tistabbilixxi l-kriterji ekoloġiċi u r-rekwiżiti tal-istima u l-verifikazzjoni relatati mal-għoti ta’ ekotikketta tal-Komunità għall-materjali li jtejbu l-ħamrija tiskadi fit-3 ta’ Novembru 2010.
(10)
Id-Deċiżjoni tal-Kummissjoni Nru 2007/64/KE (11) tal-15 ta’ Diċembru 2006 li tistabbilixxi kriterji ekoloġiċi riveduti u r-rekwiżiti ta’ stima u verifikazzjoni relatati għall-għoti ta’ ekotikketta tal-Komunità għall-midja tat-tkabbir tiskadi fil-15 ta’ Diċembru 2010.
(11)
Id-Deċiżjoni tal-Kummissjoni Nru 2007/506/KE (12) tal-21 ta’ Ġunju 2007 li tistabbilixxi l-kriterji ekoloġiċi għall-għoti tal-ekotikketta Komunitarja għas-spapen, shampoos u conditioners tax-xagħar tiskadi fil-21 ta’ Ġunju 2010.
(12)
Id-Deċiżjoni tal-Kummissjoni 2007/742/KE (13) tad-9 ta’ Novembru 2007 li tistabbilixxi l-kriterji ekoloġiċi għall-għoti tal-ekotikketta Komunitarja lill-pompi tas-sħana mħaddma bl-elettriku, bil-gass jew bl-assorbiment tal-gass, tiskadi fid-9 ta’ Novembru 2010.
(13)
B’konformità mar-Regolament (KE) Nru 1980/2000, saret reviżjoni f’waqtha tal-kriterji ekoloġiċi, kif ukoll tar-rekwiżiti ta’ valutazzjoni u verifika marbutin magħhom, stabbiliti minn dawk id-Deċiżjonijiet.
(14)
Minħabba l-istadji differenti tal-proċess tar-reviżjoni għal dawk id-Deċiżjonijiet, huwa xieraq li jittawlu l-perjodi ta’ validità tal-kriterji ekoloġiċi u r-rekwiżiti ta’ valutazzjoni u verifika marbutin magħhom li huma jistabbilixxu. Il-perjodu ta’ validità għad-Deċiżjonijiet 2002/741/KE, 2003/200/KE, 2005/341/KE, 2005/343/KE u 2002/747/KE għandu jiġi mtawwal sal-31 ta’ Diċembru 2010. Il-perjodu ta’ validità għad-Deċiżjonijiet 2005/342/KE, 2005/344/KE u 2005/360/KE għandu jiġi mtawwal sat-30 ta’ Ġunju 2011. Il-perjodu ta’ validità għad-Deċiżjonijiet 2006/799/KE, 2007/64/KE u 2007/506/KE u 2007/742/KE għandu jiġi mtawwal sal-31 ta’ Diċembru 2011.
(15)
Id-Deċiżjonijiet 2002/741/KE, 2002/747/KE, 2003/200/KE, 2005/341/KE, 2005/342/KE, 2005/343/KE, 2005/344/KE, 2005/360/KE, 2006/799/KE, 2007/64/KE, 2007/506/KE u 2007/742/KE għalhekk għandhom jiġu emendati kif jixraq.
(16)
Il-miżuri previsti f’din id-Deċiżjoni huma skont l-opinjoni tal-Kumitat stabbilit bl-Artikolu 17 tar-Regolament (KE) Nru 1980/2000,
ADOTTAT DIN ID-DEĊIŻJONI:
Artikolu 1
L-Artikolu 5 tad-Deċiżjoni 2002/741/KE jinbidel b’dan li ġej:
“Artikolu 5
Il-kriterji ekoloġiċi għall-grupp ta’ prodotti ‘karta għall-ikkuppjar u karta grafika’, kif ukoll ir-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2010.”
Artikolu 2
L-Artikolu 5 tad-Deċiżjoni 2002/747/KE jinbidel b’dan li ġej:
“Artikolu 5
Il-kriterji ekoloġiċi għall-grupp ta’ prodotti tal-‘bozoz tal-elettriku’, kif ukoll ir-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2010.”
Artikolu 3
L-Artikolu 5 tad-Deċiżjoni 2003/200/KE jinbidel b’dan li ġej:
“Artikolu 5
Il-kriterji ekoloġiċi għall-grupp ta’ prodotti tad-deterġenti tal-londri, kif ukoll ir-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2010.”
Artikolu 4
L-Artikolu 3 tad-Deċiżjoni 2005/341/KE jinbidel b’dan li ġej:
“Artikolu 3
Il-kriterji ekoloġiċi għall-grupp ta’ prodotti ‘kompjuters portabbli’, kif ukoll ir-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2010.”
Artikolu 5
L-Artikolu 3 tad-Deċiżjoni 2005/342/KE jinbidel b’dan li ġej:
“Artikolu 3
Il-kriterji ekoloġiċi għall-grupp ta’ prodotti tad-‘deterġenti għall-ħasil tal-platti bl-idejn’, u r-rekwiżiti ta’ valutazzjoni u verifika marbutin magħhom, għandhom jibqgħu validi sat-30 ta’ Ġunju 2011.”
Artikolu 6
L-Artikolu 3 tad-Deċiżjoni 2005/343/KE jinbidel b’dan li ġej:
“Artikolu 3
Il-kriterji ekoloġiċi għall-grupp ta’ ‘prodotti portabbli’, kif ukoll r-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2010.”
Artikolu 7
L-Artikolu 3 tad-Deċiżjoni 2005/344/KE jinbidel b’dan li ġej:
“Artikolu 3
Il-kriterji ekoloġiċi għall-grupp ta’ prodotti tal-‘prodotti tat-tindif ġenerali u l-prodotti tat-tindif tal-faċilitajiet sanitarji’, u r-rekwiżiti ta’ valutazzjoni u verifika marbutin magħhom, għandhom jibqgħu validi sa t-30 ta’ Ġunju 2011.”
Artikolu 8
L-Artikolu 4 tad-Deċiżjoni 2005/360/KE jinbidel b’dan li ġej:
“Artikolu 4
Il-kriterji ekoloġiċi għall-grupp ta’ prodotti tal-‘lubrikanti’, u r-rekwiżiti ta’ valutazzjoni u verifika marbutin magħhom, għandhom jibqgħu validi sat-30 ta’ Ġunju 2011.”
Artikolu 9
L-Artikolu 6 tad-Deċiżjoni 2006/799/KE jinbidel b’dan li ġej:
“Artikolu 6
Il-kriterji ekoloġiċi għall-grupp ta’ prodotti ‘materjali li jtejbu l-ħamrija’, u r-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2011.”
Artikolu 10
L-Artikolu 5 tad-Deċiżjoni 2007/64/KE jinbidel b’dan li ġej:
“Artikolu 5
Il-kriterji ekoloġiċi għall-grupp ta’ prodotti ‘midja tat-tkabbir’, u r-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2011.”
Artikolu 11
L-Artikolu 4 tad-Deċiżjoni 2007/506/KE jinbidel b’dan li ġej:
“Artikolu 4
Il-kriterji ekoloġiċi għall-grupp ta’ prodotti ‘spapen, shampoos u conditioners tax-xagħar’, u r-rekwiżiti ta’ valutazzjoni u verifika marbutin magħhom, għandhom jibqgħu validi sal-31 ta’ Diċembru 2011.”
Artikolu 12
L-Artikolu 4 tad-Deċiżjoni 2007/742/KE jinbidel b’dan li ġej:
“Artikolu 4
Il-kriterji ekoloġiċi għall-grupp ta’ prodotti ‘pompi tas-sħana mħaddma bl-elettriku, bil-gass jew bl-assorbiment tal-gass’, u r-rekwiżiti ta’ valutazzjoni u verifika marbutin magħhom, għandhom ikunu validi sal-31 ta’ Diċembru 2011.”
Artikolu 13
Din id-Deċiżjoni hija indirizzata lill-Istati Membri.
Magħmul fi Brussell, it-30 ta’ Novembru 2009.